
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat 




Ioan Mircea Paşcu, Preşedintele



Comisiei pentru apărare, ordine publică şi siguranţă naţională

AVIZ

asupra propunerii legislative privind Siguranţa Naţională a României



Biroul   permanent   al Camerei Deputaţilor a trimis, cu adresa nr. 385 din 26 ianuarie 1999, Comisiei pentru drepturile omului, culte şi problemele minorităţilor naţionale, în vederea avizării,  propunerea legislativă privind Siguranţa Naţională a României, iniţiată de domnul deputat Mihail Nică.



În şedinţa din 3 martie 1999, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 6 – “ Demnitatea omului, drepturile şi libertăţile cetăţenilor, libera dezvoltare a personalităţii umane reprezintă valori supreme şi sunt garantate de lege”.
	    Domnul deputat Wittstock Eberhard-Wolfgang  a propus eliminarea acestui articol.

    Membrii comisiei au admis amendamentul cu majoritate de voturi.


	    Autorul a avut în vedere faptul că, prin cuprinsul său, acest articol nu face decât să reia prevederile din partea finală a alin. (3) al art. 1 din Constituţie.

	2.
	    Art. 27 – “ Activitatea Comunităţii de Informaţii este organizată şi coordonată în mod unitar de către Consiliul Suprem de Apărare a Ţării”.
	    Domnii deputaţi Marţian Dan şi Liviu Alexandru Mera  au propus completarea art. 27 cu încă o teză, şi anume: “Acesta va stabili modalităţile concrete de realizare a coordonării serviciilor ce intră în componenţa Comunităţii de Informaţii”.

    Membrii comisiei au admis amendamentul cu majoritate de voturi.

    Ca urmare, art. 27 va avea următoarea redactare:

    “ Activitatea Comunităţii de Informaţii este organizată şi coordonată în mod unitar de către Consiliul Suprem de Apărare a Ţării.  Acesta va stabili modalităţile concrete de realizare a coordonării serviciilor ce intră în componenţa Comunităţii de Informaţii”.    


	    Autorii au argumentat că se impune o asemenea completare deoarece s-a admis eliminarea art. 28 din propunerea legislativă şi, prin asta, şi existenţa oarecum aproape autonomă a Comunităţii de informaţii ca structură între serviciile de informaţii şi CSAT. În urma acestei eliminări subzistă însă aspectele referitoare la coordonarea componentelor intrând în Comunitatea de informaţii, coordonare ce trebuie stabilită de CSAT şi de nimeni altul.

	0.
	1.
	2.  
	3.

	3.
	    Art. 28 

    “(1) – Consilierul prezidenţial pentru apărare şi siguranţă naţională este şeful Comunităţii de Informaţii a României.    

    (2) Şeful Comunităţii de Informaţii a României este numit de Parlamentul României, la propunerea Preşedintelui României, pentru un mandat de patru ani. Mandatul poate fi prelungit o singură dată.

    (3) La numirea în funcţie, şeful Comunităţii de Informaţii a României depune în faţa Preşedintelui României următorul jurământ: “Eu ... jur că voi îndeplini cu bună-credinţă şi nepărtinire, în deplin respect al Constituţiei şi legilor ţării, atribuţiile ce îmi revin în calitate de şef al Comunităţii de Informaţii a României. Aşa să-mi ajute Dumnezeu!”.


	    Domnul deputat Marţian Dan a propus eliminarea art. 28.

    Membrii comisiei au admis amendamentul cu majoritate de voturi.
	    Comunitatea de informaţii este o modalitate concretă de întâlnire, schimb de informaţii şi de experienţă, coordonare şi conlucrare dintre serviciile cu atribuţii în domeniul siguranţei naţionale. Ea nu este o structură aparte, o formulă instituţională şi de organizare având propria ei viaţă, propriile ei obiective şi propriul ei şef. Pe scurt, ea nu este, din punct de vedere instituţional, nivelul median între serviciile cu atribuţii în domeniul siguranţei naţionale şi CSAT. Dacă lucrurile ar sta astfel, acest fapt ar putea duce la o amalgamare de funcţii şi roluri prin care s-ar ajunge de facto la preluarea, de către Comunitatea de informaţii, a unor atribuţii ale CSAT printr-un bizar transfer de competenţe. În plus de cele spuse, este 

de-a dreptul straniu să se propună ca un consilier prezidenţial, care prin natura funcţiei sale are atribuţii de expert într-o materie dată şi de consiliere să devină un factor cu atribuţii executive.

	4.
	    Art. 31 – “Hotărârile Consiliului Suprem de Apărare a Ţării, adoptate în exercitarea atribuţiilor prevăzute la art. 30, se pun în executare, de la caz la caz, prin hotărâri ale Guvernului şi ordine ale miniştrilor şi ale directorilor componentelor 
	    Domnul deputat Marţian Dan a propus eliminarea alin. (2) al 

art. 31.

    Amendamentul a fost admis de membrii comisiei cu unanimitate de voturi.
	    Nu este cazul să se consacre, prin text de lege, o preeminenţă a Guvernului în ce priveşte iniţiativa legislativă în materia abordată, dispoziţiile Constituţiei privitoare la dreptul la iniţiativă legislativă fiind cât se poate de clare.

	0.
	1.
	2.  
	3.

	
	Comunităţii de Informaţii.

    În situaţia în care rezultă necesitatea modificării cadrului legislativ ce reglementează desfăşurarea activităţii de apărare a siguranţei naţionale, Guvernul va elabora proiecte de legi ce vor fi trimise spre adoptare Parlamentului României”.
	
	

	5.
	    Art. 45 – “Mijloacele de obţinere a informaţiilor necesare siguranţei naţionale nu trebuie să lezeze, în nici un fel, drepturile sau libertăţile fundamentale ale cetăţenilor, viaţa particulară, onoarea sau reputaţia lor, ori să îi supună la îngrădiri ilegale, cu excepţia cazurilor stabilite prin lege”.


	    Domnul deputat Marţian Dan  a propus eliminarea art. 45.

    Membrii comisiei au admis amendamentul cu unanimitate de voturi.
	    Autorul a avut în vedere faptul că prevederile 

art. 45 nu fac altceva decât să reia prevederile art. 7 din propunerea legislativă.

	6.
	    Art. 47 (3) – “Durata de valabilitate a autorizaţiei nu poate depăşi 6 luni. În cazuri temeinic justificate, procurorul general poate prelungi, la cerere, de cel mult patru ori, durata autorizaţiei, fără a se putea depăşi, de fiecare dată, trei luni. O nouă autorizaţie cu privire la aceeaşi persoană poate fi solicitată şi emisă numai dacă cererea se bazează pe date şi indicii temeinice noi”.
	    Domnul deputat Marţian Dan şi domnul deputat Wittstock Eberhard-Wolfgang, considerând că durata de 18 luni în care o persoană poate fi supusă unor măsuri de urmărire informativă prin mijloace specifice ce îi lezează unele drepturi şi garanţii constituţionale este prea mare, au propus reducerea ei la cel mult 12 luni.

    Amendamentul a fost admis de membrii comisiei cu majoritate de voturi.

    Ca urmare, alin. (3) al 

art. 47 va avea următoarea redactare:

    “Durata de valabilitate a autorizaţiei nu poate depăşi 6 luni. În cazuri temeinic justificate, procurorul general poate 
	    Pentru a nu se abuza de posibilitatea de suspendare temporară a unor drepturi şi garanţii constituţionale pentru unii cetăţeni români, atunci când aceştia sunt supuşi unei urmăriri informative.

	0.
	1.
	2.  
	3.

	
	
	prelungi, la cerere, de cel mult două ori, durata autorizaţiei, fără a se putea depăşi, de fiecare dată, trei luni. O nouă autorizaţie cu privire la aceeaşi persoană poate fi solicitată şi emisă numai dacă cererea se bazează pe date şi indicii temeinice noi”.


	

	7.
	    Art. 52 (3) – “Orice cetăţean care se consideră vătămat în drepturile sale prin eliberarea, de către procuror, a autorizaţiei emisă în baza art. 47, sau prin folosirea mijloacelor prevăzute la art. 46, lit. a) şi b), poate face plângere procurorului general de pe lângă Curtea Supremă de Justiţie ori Avocatului Poporului, ori poate sesiza comisiile parlamentare permanente cu atribuţii de control asupra activităţii componentelor Comunităţii de Informaţii”.
	    Domnul deputat Marţian Dan  a propus completarea şi modificarea alin. (3) al art. 52 astfel încât cetăţenii să se poată adresa cu plângeri şi Procurorilor generali de pe lângă Curţile de Apel. Textul urmează să aibă următoarea redactare: 

    “Orice cetăţean care se consideră vătămat în drepturile sale prin eliberarea, de către procuror, a autorizaţiei emisă în baza art. 47, sau prin folosirea mijloacelor prevăzute la art. 46, lit. a) şi b), poate face plângere procurorului general al Parchetului de pe lângă Curtea de Apel, procurorului general al Parchetului de pe lângă Curtea Supremă de Justiţie sau Avocatului Poporului, ori poate sesiza comisiile parlamentare cu atribuţii privind  exercitarea controlului  asupra activităţii serviciilor de informaţii”.

    Amendamentul a fost admis de membrii comisiei cu majoritate de voturi.


	    Necesitatea de a se evita o centralizare excesivă, în competenţa exclusivă a Procurorului General al Parchetului de pe lângă Curtea Supremă de Justiţie, şi prin aceasta o îngreunare a posibilităţii cetăţenilor de a adresa plângeri împotriva eventualelor abuzuri la care au fost supuşi, în cazul în care se consideră lezaţi în drepturile lor prin acţiuni de urmărire informativă desfăşurate în baza unor autorizaţii acordate de procurori.

	0.
	1.
	2.  
	3.

	8.
	    Art. 62 – “Tăinuirea şi favorizarea privitoare la infracţiunile din acest capitol se pedepsesc cu închisoare de la 1 la 10 ani.

    Pedeapsa aplicată tăinuitorului sau favorizatorului nu poate fi mai mare decât pedeapsa prevăzută de lege pentru autor.

    Limitele pedepsei prevăzute în alin. 1 se reduc la jumătate în cazul în care tăinuirea, favorizarea sunt săvârşite de soţ sau de către o rudă apropiată în cazul infracţiunilor prevăzute la art. 56, art. 57 şi art. 58 se pedepsesc, iar în cazul celoralalte infracţiuni tăinuirea şi favorizarea nu se pedepsesc”.
	    Domnul deputat Şerban Rădulescu-Zoner a propus  

eliminarea din cuprinsul alin. (3) al art. 62 a referirii la incriminarea tăinuirii infractorului de către rudele de gradul I rămânând a fi pedepsită doar favorizarea de către asemenea rude a infracţiunilor prevăzute la articolele menţionate în textul propunerii legislative. Trebuie eliminată, de asemenea, partea finală a textului alin. (3). Corespunzător, textul trebuie reformulat urmând a suna astfel: 

“Limitele pedepsei prevăzute în alin. (1)  se reduc la jumătate în cazul în care favorizarea este săvârşită de soţ, soţie sau o rudă de gradul I pentru infracţiunile prevăzute la art. 56, art. 57 şi art. 58”.

    Amendamentul a fost admis de membrii comisiei cu unanimitate de voturi.
	    Autorul a avut în vedere că pedepsirea tăinuirii săvârşite de către persoanele indicate în textul alineatului  (3) al art. 62 ar încuraja delaţiunea în familie, lucru de tristă amintire legiferat şi practicat în timpul regimului totalitar şi care a produs mari traume şi adevărate dezastre umane.




Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	     Art. 52 (3) – “Orice cetăţean care se consideră vătămat în drepturile sale prin eliberarea, de către procuror, a autorizaţiei emisă în baza art. 47, sau prin folosirea mijloacelor prevăzute la art. 46, lit. a) şi b), poate face plângere procurorului general de pe lângă Curtea Supremă de Justiţie ori Avocatului Poporului, ori poate sesiza comisiile parlamentare permanente cu atribuţii de control asupra activităţii componentelor Comunităţii de Informaţii”.
	    Domnul deputat Petre Ţurlea a propus eliminarea alin. (3) al art. 52.

    Amendamentul a fost respins de membrii comisiei cu majoritate de voturi.
	    Autorul a avut în vedere că prin menţinerea acestui alineat nu toţi cetăţenii ar fi egali în faţa legii; în opinia sa nu pot beneficia de dreptul de a se plânge procurorului împotriva autorizaţiei de interceptare a mijloacelor de comunicare decât cetăţenii care află că sunt subiectul unor asemenea activităţi, în timp ce cei care nu  află, deşi ar putea fi lezaţi în drepturile lor, nu cunosc cauza acestor vătămări şi, în consecinţă, nu pot beneficia de dreptul de a se plânge.


PREŞEDINTE,

Marţian Dan

